**A****PSTIPRINĀTS**

Iepirkuma komisijas

2017. gada 8. februāra sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētājs

Dz.Mozgis

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**„Telpu uzkopšana Slimību profilakses un kontroles centrā”**

(iepirkuma identifikācijas Nr. SPKC 2017/03)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, K-5, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: iepirkuma priekšmets ir telpu uzkopšana pakalpojums Pasūtītāja telpās Duntes ielā 22, Rīgā (turpmāk – Pakalpojums), CPV kods: 90910000-9.

# Tehniskā specifikācija: tehniskā specifikācija pievienota instrukcijai, turpmāk – Instrukcija, kā 1.pielikums un satur prasības, par kurām pretendentam jāiesniedz piedāvājums.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: [janis.jakobovics@spkc.gov.lv](mailto:janis.jakobovics@spkc.gov.lv).

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami Instrukcijas 5. punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 208.kabinets (sekretariāts);

## piedāvājumu iesniegšanas laiks – līdz 2017. gada 20. februārim, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tās norādot:

### pretendenta nosaukumu, adresi, kontakttālruni un faksa numuru;

### norādi, kas satur iepirkuma nosaukumu un identifikācijas numuru;

### norādi „Neatvērt līdz 2017. gada 20. februārim, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 7.2.apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt caurauklotam vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures caurauklošanas diegs nostiprināms ar pārlīmētu papīru, uz tā norādāms cauraukloto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmeta daļas: iepirkuma priekšmets ir vienā daļā, pretendentam piedāvājums jāiesniedz par pilnu apjomu saskaņā ar tehnisko specifikāciju.

# Kvalifikācijas prasības pretendentam:

## pretendents ir reģistrēts normatīvajos aktos noteiktajā kārtībā;

## pretendents iepriekšējo 3 (trīs) kalendāro gadu laikā (skaitot līdz piedāvājuma iesniegšanas dienai) ir sniedzis telpu uzkopšanas pakalpojumus nepārtraukti 6 mēnešu periodā (vismaz katru darba dienu) vismaz 1 (vienā) objektā, kur apkopjamā platība ir vismaz 2 000,00 m²;

## pretendentam ir ieviesta arodveselības un darba drošuma vadības sistēma *OHSAS* *18001:2007* vai līdzvērtīga vadības sistēma;

## pretendents līguma slēgšanas gadījumā veiks savas profesionālās darbības civiltiesiskās atbildības apdrošināšanu vismaz par EURO 70 000,00, iesniedzot polises kopiju Pasūtītājam 5 (piecu) darba dienu laikā no līguma parakstīšanas;

## pretendentam ir pakalpojuma sniegšanai nepieciešamais tehniskais aprīkojums, nepieciešamās profesionālās un organizatoriskās spējas, darbinieki un izstrādāta uzkopšanas darbu veikšanas metodika (tehnoloģiskais apraksts) pakalpojuma sekmīgai sniegšanai atbilstoši Instrukcijā noteiktajām prasībām.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2. pielikuma formai;

## iepirkumu komisija par Instrukcijas 10.1.punktu veiks pārbaudi Uzņēmumu reģistra datubāzē. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## pretendenta pieredzes apraksts atbilstoši Instrukcijas 4.pielikuma formai, kurā tas apliecina atbilstību Instrukcijas 10.2.punktam;

## ne mazāk kā 2 (divas) pozitīvas atsauksmes no ne mazāk kā 2 (diviem) dažādiem pretendenta pieredzes aprakstā (Instrukcijas 4.pielikums) minētajiem pasūtītājiem, kas apliecina, ka pretendents kvalitatīvi un savlaicīgi veicis pieredzes aprakstā minētos pakalpojumus;

## arodveselības un darba drošuma vadības sistēmas *OHSAS* *18001:2007*, vai ekvivalenta sertifikāta (sertifikācijas institūcijas izsniegts apliecinājums) kopija, kas apliecina pretendenta atbilstību Instrukcijas 10.3.punkta prasībām;

## pretendenta apliecinājums, ka līguma slēgšanas gadījumā pretendents veiks savas profesionālās darbības civiltiesiskās atbildības apdrošināšanu vismaz par EURO 70 000,00;

## uzkopšanas darbu veikšanas metodika (tehnoloģiskais apraksts) atbilstoši Instrukcijas 10.5.punktam;

## gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu;

## pretendents iesniedz visu to apakšuzņēmēju sarakstu, kuru sniedzamo pakalpojumu vērtība ir 20 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojumu līguma daļu, kā arī iesniedz attiecīgā apakšuzņēmēja apliecinājumu par piedalīšanos iepirkuma līguma izpildē.

# Finanšu piedāvājums - apliecinājums: piedāvājumu sagatavo un iesniedz saskaņā ar finanšu piedāvājuma formu (2.pielikums). Cenas jānorāda *euro* bez pievienotās vērtības nodokļa (PVN). Piedāvājuma cenai jāietver visas ar Pakalpojuma nodrošināšanu saistītās izmaksas, kuras rodas, pretendentam izpildot pasūtījumu, lai nodrošinātu Pasūtītājam Pakalpojuma izpildi saskaņā ar tehnisko specifikāciju (1.pielikums).

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs finanšu piedāvājuma atbilstību un finanšu piedāvājuma – apliecinājuma formai. Pretendenti, kuru piedāvājums neatbildīs finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas un vai piedāvājums nav nepamatoti lēts. Iepirkuma komisija labo pretendenta piedāvājuma aritmētiskās kļūdas;

## no visiem prasībām atbilstošajiem piedāvājumiem komisija izvēlēsies piedāvājumu ar zemāko cenu;

## attiecībā uz pretendentu, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība, kuram būtu piešķiramas līgumu slēgšanas tiesības, pārbauda Publisko iepirkumu likuma (PIL) 8.2 panta piektajā daļā norādīto izslēgšanas gadījumu esamību PIL 8.2 panta septītajā daļā noteiktajā kārtībā. Ja pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## plānotais pakalpojuma sniegšanas ilgums: 24 mēneši;

## līguma termiņš: līdz līguma summas sasniegšanai;

## Pakalpojums tiek veikts: Rīgā, Duntes ielā 22, K-5; Duntes iela 16, K-9 un K-10; Duntes iela 20, K-3;

## līguma summa: līdz EURO 41 000,00 bez PVN;

## samaksa un termiņš: 20 (divdesmit) dienu laikā no ikmēneša pieņemšanas - nodošanas akta abpusējas parakstīšanas un rēķina saņemšanas dienas;

## pasūtītājam ir tiesības ieturēt samaksu no izpildītājam par Pakalpojuma izpildi pienākošās summas, ja izpildītājs nav izpildījis vai nepilnīgi izpildījis savas šajā Līgumā noteiktās saistības un savas darbības vai bezdarbības trūkumus nav novērsis vienas diennakts laikā;

## līgums var tikt izbeigts pirms termiņa līgumā un normatīvajos aktos noteiktajos gadījumos, pusēm abpusēji vienojoties vai 30 (trīsdesmit) dienas iepriekš brīdinot otru pusi.

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, Pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

1.pielikums – Tehniskā specifikācija uz 5 (piecām) lapām.

2.pielikums – Finanšu piedāvājums – apliecinājuma forma uz 2 (divām) lapām.

3.pielikums – Pretendenta pieteikuma forma dalībai iepirkumā uz 1 (vienas) lapas.

4.pielikums – Pretendenta pieredzes apraksta forma uz 1 (vienas) lapas.

1.pielikums

iepirkuma

**„Telpu uzkopšana Slimību profilakses un kontroles centrā”**

(iepirkuma identifikācijas Nr. SPKC 2017/03)

Tehniskā specifikācija

|  |  |  |
| --- | --- | --- |
| **Nr.** | **Darbu apraksts** | **Periodiskums** |
| **p.k.** |
|  | **1. Biroja un administratīvās telpas (tai skaitā palīgtelpas)** |  |
| 1.1. | Atkritumu grozu, papīra smalcinātāju izbēršana un netīro maisiņu nomaiņa pēc nepieciešamības | 1 x darba dienā |
| 1.2. | Cietā grīdas seguma mitrā uzkopšana | 1 x darba dienā |
| 1.3. | Cieto grīdas segumu vaskošana | 4 x gadā |
| 1.4. | Mīkstā grīdas seguma tīrīšana ar putekļu sūcēju pēc nepieciešamības | 1 x darba dienā |
| 1.5. | Brīvo horizontālo virsmu tīrīšana no putekļiem (galdi, palodzes, biroja tehnika, galda lampas u.c.) | 1 x darba dienā |
| 1.6. | Lokālo traipu tīrīšana no ieejas durvīm, stikla starpsienām, sienām | 1 x darba dienā |
| 1.7. | Palodžu mitrā tīrīšana | 1 x darba dienā |
| 1.8. | Telefona aparātu slaucīšana (dezinficēšana) | 1x nedēļā |
| 1.9. | Sekciju un skapju plauktu brīvo virsmu tīrīšana | 1 x nedēļā |
| 1.10. | Elektrisko slēdžu un kontaktligzdu tīrīšana | 1 x nedēļā |
| 1.11. | Radiatoru tīrīšana | 1 x nedēļā |
| 1.12. | Grīdlīstu mitrā tīrīšana vai tīrīšana ar putekļu sūcēju | 1 x nedēļā |
| 1.13. | Mīksto mēbeļu tīrīšana ar putekļu sūcēju | 1 x nedēļā |
| 1.14. | Krēslu un galdu kāju mitrā tīrīšana | 1 x nedēļā |
| 1.15. | Durvju, to apmaļu un malu tīrīšana | 1 x nedēļā |
| 1.16. | Mēbeļu vertikālo virsmu tīrīšana | 1 x mēnesī |
| 1.17. | Griestu un sienu atbrīvošana no zirnekļu tīkliem | 1 x mēnesī |
| 1.18. | Interjera priekšmetu mitrā tīrīšana | pēc pasūtītāja norādījuma |
| 1.19. | Spoguļu tīrīšana | pēc nepieciešamības vai 1x nedēļā |
|  | **2. Koplietošanas telpu (gaiteņi, kāpnes) uzkopšana** |  |
| 2.1. | Cietā grīdas seguma mitrā tīrīšana | 1 x darba dienā |
| 2.2. | Cieto grīdas segumu vaskošana | 4 x gadā |
| 2.3. | Kāpņu pakāpienu un laukumu mitrā tīrīšana | 1 x darba dienā |
| 2.4. | Atkritumu grozu izbēršana un netīro maisiņu nomaiņa pēc nepieciešamības | 1 x darba dienā |
| 2.5. | Grīdlīstu mitrā tīrīšana vai tīrīšana ar putekļu sūcēju | 1 x nedēļā |
| 2.6. | Lokālo traipu tīrīšana no ieejas durvīm, stikla starpsienām, sienām | 1 x darba dienā |
| 2.7. | Radiatoru tīrīšana | 1 x nedēļā |
| 2.8. | Kāpņu margu mitrā tīrīšana | 1 x darba dienā |
| 2.9. | Ieejas un koridoru durvju, to apmaļu un malu tīrīšana | 1 x nedēļā |
| 2.10. | Ieejas durvju un ieejas ārējo trepju, sliekšņa un pakāpienu tīrīšana (t.sk. lapas, sniegs u.c.) | 1 x darba dienā |
| 2.11. | Interjera priekšmetu mitrā tīrīšana (tai skaitā stendi u.c.) | pēc nepieciešamības |
|  | **3. Telpas ar mazāku noslodzi (noliktavas, serveru telpas u.c.),  tīrīšana darba dienas laikā no 8:30-17:00, klātesot Pasūtītāja pārstāvim** |  |
| 3.1. | Atkritumu grozu, papīra smalcinātāju izbēršana un netīro maisiņu nomaiņa pēc nepieciešamības | 1 x mēnesī |
| 3.2. | Cietā grīdas seguma mitrā uzkopšana | 1 x mēnesī |
| 3.3. | Cieto grīdas segumu vaskošana | 4 x gadā |
| 3.4. | Brīvo horizontālo virsmu tīrīšana no putekļiem (galdi, palodzes, biroja tehnika, galda lampas u.c.) | 1 x mēnesī |
| 3.5. | Lokālo traipu tīrīšana no ieejas durvīm, stikla starpsienām, sienām | 1 x mēnesī |
| 3.6. | Palodžu mitrā tīrīšana | 1 x mēnesī |
| 3.7. | Telefona aparātu slaucīšana (dezinficēšana) | 1 x mēnesī |
| 3.8. | Sekciju un skapju plauktu brīvo virsmu tīrīšana | 1 x mēnesī |
| 3.9. | Elektrisko slēdžu un kontaktligzdu (ārējās virsmas) tīrīšana | 1 x mēnesī |
| 3.10. | Radiatoru tīrīšana | 1 x mēnesī |
| 3.11. | Grīdlīstu mitrā tīrīšana vai tīrīšana ar putekļu sūcēju | 1 x mēnesī |
| 3.12. | Mīksto mēbeļu tīrīšana ar putekļu sūcēju |  |
| 3.13. | Krēslu un galdu kāju mitrā tīrīšana | 1 x mēnesī |
| 3.14. | Durvju, to apmaļu un malu tīrīšana | 1 x mēnesī |
| 3.15. | Mēbeļu vertikālo virsmu tīrīšana | 1 x mēnesī |
| 3.16. | Griestu un sienu atbrīvošana no zirnekļu tīkliem | 1 x mēnesī |
|  | **4. Sanitāro telpu (WC) uzkopšana** |  |
| 4.1. | Atkritumu grozu iztukšošana, jaunu maisiņu ievietošana | 1 x darba dienā |
| 4.2. | Sanitāri higiēniskā aprīkojuma uzraudzība,papildināšana1 | 1 x darba dienā |
| 4.3. | Mitrā apkope un mazgāšana: |  |
| Izlietnes (flīzējums ap izlietni); |  |
| Sanitārais mezgls; | 1 x darba dienā |
| Spoguļi; |  |
| Sanitāri higiēniskais aprīkojums; |  |
| Grīdas. |  |
| 4.4. | Sienu flīzējuma mitrā apkope, dezinfekcija | 1x nedēļā |
| 4.5 | tiek nodrošināta telpu uzkopšana visām Pasūtītāja telpām | no plkst. 9.00 -11.00 |

1. Sanitāri higiēnisko aprīkojumu (tualetes papīru, rokas dvieļus, šķidrās ziepes) un atkritumu maisiņus atkritumu groziem nodrošina Pasūtītājs.
2. Tīrīšanas un vaskošanas līdzekļus nodrošina Izpildītājs.
3. **Telpu uzkopšanas pamatnoteikumi:**

* telpu ikdienas uzkopšanas darbi jāveic darba dienās ārpus darba laika pēc plkst. 17.00 (darbs jāuzsāk ne vēlāk kā plkst. 17.30);
* telpām ar mazāku noslodzi uzkopšanas darbi jāveic vienu reizi mēnesī, darba dienās, darba laikā no 8.30-17.00, iepriekš vienojoties ar Pasūtītāja pārstāvi un viņam klātesot;
* pretendentam jānodrošina telpu uzkopšana pēc Pasūtītāja atbildīgās personas telpu rīta apskates, t.sk. atkārtotu mitro tīrīšanu no plkst. 9.00 -11.00;
* visi uzkopšanas darbi jāveic ar uzkopšanas firmas profesionālajiem līdzekļiem un tehniku;
* katra mēneša pirmajā pirmdienā uzkopšanas firmas pārstāvim jāveic uzkopšanas kvalitātes pārbaude kopā ar Pasūtītāja pārstāvi. Uzkopšanas firmas pārstāvis sagatavo aktu par veikto pārbaudi un iesniedz to pasūtītāja pārstāvim;
* darba laikā jāievēro darba kārtības noteikumi, darba aizsardzības, drošības tehnikas un darba higiēnas prasības, saudzīgi jāizturas pret pasūtītāja mantu.

**Telpu platības un darbinieku skaits:**

|  |  |  |
| --- | --- | --- |
| **Kadastra nr. 01000170150017 (K-5), Duntes iela 22, Rīga** | | |
| Biroji | 823 | m2 |
| Kāpņu telpas | 36.8 | m2 |
| Koridori | 221.8 | m2 |
| Telpas ar mazāku noslodzi | 106.9 | m2 |
| WC | 33 | m2 |
| **KOPĀ:** | **1221.5** | **m2** |
| **Kadastra nr. 01000170150021 (K-9), Duntes iela 16, Rīga** | | |
| Biroji | 161.6 | m2 |
| Kāpņu telpas | 6 | m2 |
| Koridori | 27 | m2 |
| Telpas ar mazāku noslodzi | 1 | m2 |
| WC | 6 | m2 |
| **KOPĀ:** | **201.6** | **m2** |
| **Kadastra nr. 01000170150022 (K-10), Duntes iela 16, Rīga** | | |
| Biroji | 136.8 | m2 |
| Kāpņu telpas | 6 | m2 |
| Koridori | 24.1 | m2 |
| Telpas ar mazāku noslodzi | 31.4 | m2 |
| WC | 4 | m2 |
| **KOPĀ:** | **202.3** | **m2** |
| **Kadastra nr. 01000170150002 (K-3), Duntes iela 20, Rīga** | | |
| Biroji |  | 570,54 m2 |
| Kāpņu telpas |  | 31,14 m2 |
| Koridori |  | 199,98 m2 |
| Telpas ar mazāku noslodzi |  | 171,2 m2 |
| WC |  | 31,6 m2 |
| Kāpnes uz 3.stāvu |  | 20 m2 |
| **KOPĀ:** |  | **1 024,46m2** |

**Cita informācija:**

* Apmeklētāju skaits dienā caurmērā nepārsniedz pusi strādājošo skaitu katrā no objektiem
* Grīdas segumi visās telpās ir lamināts vai linolejs
* Grīdas un sienu segumi sanitārajās telpās - flīzes

**2.pielikums**

*iepirkuma*

**„Telpu uzkopšana Slimību profilakses un kontroles centrā”**

(iepirkuma identifikācijas Nr. SPKC 2017/03)

**Finanšu piedāvājums - apliecinājums**

Saskaņā ar Instrukciju, apliecinu, ka:

1. pretendents piekrīt iepirkuma Tehniskajā specifikācijā izvirzītajiem noteikumiem un garantē iepirkuma instrukcijas noteikumu izpildi, noteikumi ir skaidri un saprotami;
2. pretendentam ir kvalificēts (apmācīts pielietot atbilstošas uzkopšanas darbu metodes un lietot uzkopjamajai virsmai paredzētos profesionālos uzkopšanas materiālus, ķīmiskos līdzekļus un aprīkojumu) administratīvo biroja telpu un teritorijas uzkopšanā iesaistītais personāls ar nepieciešamo pieredzi, lai veiktu Tehniskajā specifikācijā (Pielikums Nr.1) noteiktos uzdevumus un nodrošinātu pakalpojumu atbilstoši Tehniskās specifikācijas (Pielikums Nr.1) prasībām;
3. pretendentam ir pakalpojuma sniegšanai nepieciešamais tehniskais aprīkojums, nepieciešamās profesionālās un organizatoriskās spējas, kā arī infrastruktūra un izstrādāta uzkopšanas darbu veikšanas metodika (tehnoloģiskais apraksts) pakalpojuma sekmīgai sniegšanai atbilstoši Instrukcijā noteiktajām prasībām;
4. pretendents apliecina, ka līguma slēgšanas gadījumā veiks savas profesionālās darbības civiltiesiskās atbildības apdrošināšanu vismaz par 70 000,00 EURO, iesniedzot polises kopiju Pasūtītājam uz 5 (piecu) darba dienu laikā no līguma parakstīšanas;
5. visas piedāvājumā sniegtās ziņas ir patiesas;
6. nav tādu apstākļu, kuri liegtu pretendentam piedalīties iepirkuma procedūrā un pildīt iepirkuma Tehniskajā specifikācijā norādītās prasības;
7. pretendents apņemas iepirkuma līguma slēgšanas tiesību piešķiršanas gadījumā pildīt visus Instrukcijā noteiktos nosacījumus;
8. piekrīt nodrošināt telpu un teritorijas apkopi atbilstoši Instrukcijas Tehniskajai specifikācijai 24 (divdesmit četru) mēnešu periodā no iepirkuma līguma spēkā stāšanās dienas vai līdz līguma summas – EUR 41 000,00 (neieskaitot PVN) sasniegšanas brīdim.

**Finanšu piedāvājums**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** |  | **Mērvienība (m2)** | **Summa EURO par vienu m2 (bez PVN)\*** | **Summa EURO par vienu m2 (ar PVN)** | **Summa EURO par kopējo platību m2 (bez PVN)\*** | **Summa EURO par kopējo platību m2 (ar PVN)\*** |
| 1. | Cena par biroja telpām mēnesī | 1691,94 |  |  |  |  |
| 2. | Cena par kāpņu telpām mēnesī | 99,94 |  |  |  |  |
| 3. | Cena par koridora telpām mēnesī | 472,88 |  |  |  |  |
| 4. | Cena par telpām ar mazāku noslodzi mēnesī | 310,50 |  |  |  |  |
| 5. | Cena par WC telpām mēnesī | 74,60 |  |  |  |  |
| **Pavisam kopā:** | | |  |  |  |  |

Pretendents norāda pakalpojuma izpildē iesaistīto telpu apkopēju skaitu un plānoto darba ilgumu katrai apkopējai (h), un apkopējas vienā stundā apkopjamo platību.

|  |  |  |
| --- | --- | --- |
| Apkopēju skaits | Viena apkopēja apkopjamā platība vienas stundas laikā (h) | Apkopēja darba stundu skaits |
|  |  |  |

Apliecinām, ka norādītajās summās ir iekļautas visas izmaksas, kas saistītas ar savlaicīgu, pilnvērtīgu un kvalitatīvu iepirkuma priekšmeta nodrošināšanu (t.sk. nodokļi, transporta un piegādes izmaksas, administratīvie izdevumi u.tml.).

Paraksta Pretendents vai tā pilnvarota persona:

Datums

|  |  |
| --- | --- |
| 1 Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„Telpu uzkopšana Slimību profilakses un kontroles centrā”**

(iepirkuma identifikācijas Nr. SPKC 2017/03)

Pretendenta pieteikums

|  |  |  |  |
| --- | --- | --- | --- |
| Informācija par pretendentu | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti | | | |
| Bankas nosaukums: |  | | |
| Bankas kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu) | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijās pretendentiem, tehniskajā specifikācijā norādītās prasības.

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**4.pielikums**

*iepirkuma*

**„Telpu uzkopšana Slimību profilakses un kontroles centrā”**

(iepirkuma identifikācijas Nr. SPKC 2017/03)

PRETENDENTA PIEREDZE PAKALPOJUMA NODROŠINĀŠANĀ *(FORMA)*

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pasūtītāja nosaukums, kontaktpersona, tālruņa numurs** | **Pakalpojuma nosaukums** | **Pakalpojuma raksturojums** | **Līguma summa,**  **EURO bez PVN***\** | **Līguma izpildes periods**  **(no – līdz)**  **(mm/gggg)** |
|  |  |  |  |  |  |
|  |  |  |  |  |  |
|  |  |  |  |  |  |

*\*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |